Up-771/05
Natisni
Opravilna št.:
Up-771/05
Datum odločitve:
6. 9. 2005
ECLI:
ECLI:SI:USRS:2005:Up.771.05
Akt:
Ustavna pritožba A. A. A. zoper sodbo Vrhovnega sodišča št. I Up 846/2005 z dne 6. 7. 2005 v zvezi s sodbo in sklepom Upravnega sodišča št. U 1038/2005 z dne 3. 6. 2005 in odločbo Ministrstva za notranje zadeve št. 1822-10/236-962/2004 z dne 26. 4. 2004
Izrek:
Ustavna pritožba A. A. A. zoper sodbo Vrhovnega sodišča št. I Up 846/2005 z dne 6. 7. 2005 v zvezi s sodbo in sklepom Upravnega sodišča št. U 1038/2005 z dne 3. 6. 2005 in odločbo Ministrstva za notranje zadeve št. 1822-10/236-962/2004 z dne 26. 4. 2004 se zavrže.
Evidenčni stavek:
Ker je ustavno pritožbo po stališču Ustavnega sodišča vložila neupravičena oseba, jo je bilo treba zavreči.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.9 - Ustavno sodstvo - Postopek - Procesne predpostavke v postopku ustavne pritožbe - Pooblastilo za vložitev ustavne pritožbe.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 8. 2005
Vrsta odločitve:
sklep
Vrsta rešitve:
zavrženje
Dokument:
US24893
Up-771/05-8
6. 9. 2005
SKLEP
Ustavno sodišče je v postopku za preizkus ustavne pritožbe A. A. A. iz Ž. na seji senata dne 1. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. A. zoper sodbo Vrhovnega sodišča št. I Up 846/2005 z dne 6. 7. 2005 v zvezi s sodbo in sklepom Upravnega sodišča št. U 1038/2005 z dne 3. 6. 2005 in odločbo Ministrstva za notranje zadeve št. 1822-10/236-962/2004 z dne 26. 4. 2004 se zavrže.
Obrazložitev
A.
1. A. A. A. je v imenu B. B. in mladoletnega C. C. vložila ustavno pritožbo zoper v izreku navedene akte. Zatrjuje kršitev 5., 14. in 65. člena Ustave ter predlaga Ustavnemu sodišču naj razveljavi izpodbijane akte.
2. Ker A. A. A. ustavni pritožbi ni priložila posebnega pooblastila za zastopanje B. B. in mladoletnega C. C., jo je Ustavno sodišče pozvalo, naj predloži ustrezno pooblastilo, dano za zastopanje v postopku pred Ustavnim sodiščem. Opozorilo jo je na posledice, če pooblastila v danem roku ne bo predložila.
3. A. A. A. ni priložila ustreznega pooblastila, saj naknadno priloženo pooblastilo ni bilo podpisano s strani oseb, ki naj bi jih v tem postopku zastopala. Če je B. B. nepismena, kot izhaja iz sodbe Vrhovnega sodišča, pa bi moralo biti pooblastilo sestavljeno v skladu z drugim odstavkom 97. člena Zakona o pravdnem postopku (Uradni list RS, št. 26/99 – ZPP). Ker A. A. A. ni tista, ki bi ji bila z izpodbijanim posamičnim aktom kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi tretje alineje prvega odstavka 55. člena Zakona o Ustavnem sodišču (v nadaljevanju ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03in 98/03-popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan